Nerkez Smailagić

**Nerkez Smailagić** (16. novembar 1927 - 14. decembar 1985) jeste bošnjački pravnik, političar, filozof, sociolog i islamolog.

## Biografija 
Nerkez Smailagić je rođen u Banjoj Luci 16. novembra 1927. godine. U rodnom gradu završio je osnovnu i srednju školu. Diplomirao je na Pravnom fakultetu Univerziteta u Sarajevu gdje je izabran za asistenta na predmetu "Historija političkih doktrina". Znanje iz oblasti politologije najvećim dijelom usvojio je na dvogodišnjem studiju u francuskom gradu Nancy-ju. Posebnu pažnju posvetio je izučavanju "moderne političke misli" koja je bila i temelj njegove specijalizacije na Visokoj školi za političke nauke u Parizu. Doktorirao je na Pravnom fakultetu u Ljubljani 1976. godine. U periodu od 1960. do 1962. godine bio je direktor Narodnog pozorišta u Banjoj Luci. Od 1962. godine živi u Zagrebu, te do 1973. predaje na Fakultetu političnih nauka. Umro je u Zagrebu 14. decembra 1985. godine u 58. godini života. U Sarajevu i Bihaću nalaze se ulice nazvane po Nerkezu Smailagiću.

## Djela 
Nerkez Smailagić je autor, prevodilac i publicist knjiga s područja pravno-političkih doktrina, hisotorije, filozofije, kulture, civilizacije i islamologije. Prevodio je sa francuskog, njemačkog, engleskog i italijanskog jezika.

Djela:
*"Politička vizija Dantea Alighierija" (1964)
*"Historija političkih doktrina" (1970)
*"Radnička klasa i radnička partija" (1970)
*"Klasična kultura islama I" (1973)
*"Uvod u Kur'an" (1976)
*"Klasična kultura islama II" (1976)
*"Leksikon islama" (posmrtno 1990)

Prijevodi:
*Vitorin Elio "Crveni Karanfil" ("Džepna knjiga", Sarajevo, 1957.)
*"Didro o religiji" ("Svjetlost", Sarajevo, 1959.),
*Voltaire, "Antireligiozni spisi" ("Svjetlost", Sarajevo, 1959.)
*Albert Camus, "Mit o Sizifu" ("Veselin Masleša", filozofska biblioteka "Logos", Sarajevo, 1961. godine, drugo izdanje 1987.)
*Cuvillier Armand, "Uvod u sociologiju", ("Veselin Masleša", Sarajevo)
*Holbach Paul i Dietrich Freiherr, "Razgolićeno hrišćanstvo ili ispitivanje načela i posljedica kršćanske religije" ("Rad", Beograd, 1963.)
*Fridrih Jodl, "Historija etike", prva i druga knjiga na ukupno 963 stranice ("Veselin Masleša", Sarajevo, 1975.)
*Georges Friedmann i Pierre Naville, "Sociologija rada" na 730 stranica u prijevodu Sadete Zahirović i Nerkeza Smailagića ("Veselin Masleša", Sarajevo, 1972.)
*Henry Corbin, "Historija islamske filozofije", 326 stranica ("Veselin Masleša", Sarajevo, 1977.)
*Joseph von Hammer, "Historija Turskog Osmanskog carstva" u tri toma na 1.658 stranica
*Muhammed Hamidullah "Muhammed a.s. - Život", u dva toma na 825 stranica (treće izdanje, "El-Kalem", Sarajevo, 1990.)
*Leksikon Islama
*Bruno Bisio "Psiha i droga"

Teorijski i stručni članci:
*"Babef - revolucionarni tribun ugnjevatanih", časopis Pregled 11-12, 1953.
*"Odnos revolucije i prava", Pregled, 3/1954.
*"Problem advokature u Platonovim djelima", Godišnjak Pravnog fakulteta u Sarajevu broj 2/1954.
*"Političke ideje glosatora" u Godišnjaku Pravnog fakulteta u Sarajevu, broj 3/1955.

## Kritike 
## Reference 
## Vanjski linkovi 
* ISLAMSKO MIŠLJENJE NERKEZA SMAILAGIĆA , ibn-sina.net

Kategorija:Rođeni 1927.
Kategorija:Umrli 1985.
Kategorija:Biografije, Banja Luka
Kategorija:Bošnjaci